
REPUBLIKA HRVATSKA
TRGOVAČKI SUD U ZADRU
Zadar, Dr. Franje Tuđmana 35


U  I M E  R E P U B L I K E  H R V A T S K E 

R J E Š E NJ E

Trgovački sud u Zadru, OIB: 39670464653, po sutkinji Tini Grgas, na prijedlog sudskog savjetnika Krešimira Torbarine, povodom zahtjeva Financijske agencije, Regionalnog centra Splita, Podružnice Šibenik, Perivoj L. Marune 1, od 29. kolovoza 2016. za provedbu skraćenoga stečajnog postupka nad dužnikom VATERPOLSKI KLUB "ŠIBENIK" d.o.o. sa sjedištem Šibeniku, Prilaz tvornici 39, OIB: 05348254043, 24. ožujka 2017.  

r i j e š i o  j e

I. Obustavlja se skraćeni stečajni postupak nad dužnikom VATERPOLSKI KLUB "ŠIBENIK" d.o.o. sa sjedištem Šibeniku, Prilaz tvornici 39, OIB: 05348254043.

II. Po pravomoćnosti ovog rješenja, sud će odgovarajućom primjenom općih odredbi stečajnoga postupka Stečajnog zakona donijeti rješenje o pokretanju prethodnoga postupka odnosno otvaranju stečajnoga postupka nad dužnikom. 
 
Obrazloženje

Postupajući po zahtjevu Financijske agencije, Regionalnog centra Split, Podružnice Pibenik od 29. kolovoza 2016. za provedbu skraćenoga stečajnog postupka nad uvodno označenim dužnikom, oglasom ovog suda od 22. rujna 2016. pozvane su osobe ovlaštene za zastupanje dužnika po zakonu u roku od 15 dana od dana objave oglasa, podnijeti sudu javnobilježnički ovjerovljen popis imovine i obveza na propisanom obrascu, te su pozvani vjerovnici u roku od 45 dana predložiti otvaranje stečajnoga postupka nad dužnikom, sve sukladno odredbama čl. 430. i 431. Stečajnog zakona (Narodne novine broj 71/15, dalje u tekstu: SZ). 
U propisanom roku vjerovnik JADRANSKA BANKA d.d., Šibenik, Ante Starčevića 4, dostavio je ovom sudu prijedlog za otvaranje stečaja nad dužnikom kojim je učinio vjerojatnim postojanje svoje tražbine i postojanje imovine dužnika.
Zaključkom ovog suda poslovni broj St-1027/16-19 od 9. žujka 2017. vjerovnik  JADRANSKA BANKA d.d., Šibenik je pozvan na uplatu predujma za namirenje troškova stečajnog postupka. Podneskom zaprimljenim na ovaj sud dana 22. ožujka 2017. vjerovnik je dostavio potvrdu o uplaćenom predujmu za namirenje troškova stečajnog postupka u ukupnom iznosu od 5.000,00 kuna.
Slijedom navedenog, razvidno je da u konkretnom slučaju nisu ispunjene pretpostavke iz čl. 431. SZ-a za istodobno otvaranje i zaključenje skraćenog stečajnog postupka, zbog čega je temeljem odredbe čl. 433. SZ-a donesena odluka kao u točki I. i II. izreke ovog rješenja.  

U Zadru 24. ožujka 2017.

Sudski savjetnik	         Sutkinja
Krešimir Torbarina							                      Tina Grgas


UPUTA O PRAVNOM LIJEKU:
Protiv ovog rješenja može se izjaviti žalba u roku od osam dana od obavljene dostave istog, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje Visoki trgovački sud Republike Hrvatske. 



DNA:
· FINA, RC Split, Podružnica Zadar putem e-Oglasne ploče  
· e-Oglasna ploča suda 
· U spis







